b'\n_START_ARTICLE_\nPihalni orkester \xc5\xbeelezarjev Ravne\n_START_PARAGRAPH_\nPihalni orkester \xc5\xbeelezarjev Ravne je pihalni orkester \xc5\xbeelezarjev Ravne.\n_START_SECTION_\nKratek opis orkestra\n_START_PARAGRAPH_\nPIHALNI ORKESTER \xc5\xbdELEZARJEV RAVNE je orkester, \xc4\x8digar korenine segajo v davno leta 1902. Orkester se lahko pohvali z bogato preteklostjo in tudi s sedanjimi dose\xc5\xbeki na podro\xc4\x8dju glasbenih tekmovanj doma in v tujini. Z osvojenimi zlatimi odli\xc4\x8dji na svetovnih prvenstvih na Nizozemskem (Kerkrade 78, 89, 97 ter 2001), se orkester uvr\xc5\xa1\xc4\x8da med samo svetovno elito na podro\xc4\x8dju amaterskih pihalnih orkestrov._NEWLINE_Dirigent danasnjega devetdeset-\xc4\x8dlanskega kolektiva je mojster Sre\xc4\x8dko Kova\xc4\x8di\xc4\x8d, solist mariborske opere in tudi v njegovi vitrini se od 1997 leta nahaja zlata nizozemska kolajna s posebno pohvalo, na katero smo \xc5\xa1e posebej ponosni. Orkester oblikuje prete\xc5\xbeen del kulturnega dogajanja na Ravnah, pogosto je gost razli\xc4\x8dnih festivalov doma in v tujini. Posega po najzahtevnej\xc5\xa1i literaturi Mozarta, \xc4\x8cajkovskega, Scassole, idr. seveda mu ni tuje nobeno delo zabavnega in narodno zabavnega \xc5\xbeanra. V svojem bistvu je ostal tudi \xc4\x8disto tipi\xc4\x8dna pihalna godba s kora\xc4\x8dnicami in parado._NEWLINE_Pihalni orkester deluje \xc5\xbee vrsto let, saj je bil ustanovljen davnega leta 1902. Skozi vsa leta je dosegal stevilne uspehe na glasbenem podro\xc4\x8dju. Kot najve\xc4\x8dji uspeh si pihalni orkester \xc5\xa1teje pet zlatih medalj na stirih svetovnih prvenstvih pihalnih orkestrov._NEWLINE_Leta 1978 se je Pihalni orkester \xc5\xbeelezarjev Ravne odlo\xc4\x8diI sodelovati na 8. svetovnem prvenstvu pihalnih orkestrov na Nizozemskem, v mestu Kerkrade. Orkester je na tem tekmovanju dosegel zlato medaljo, saj je dosegel 297 to\xc4\x8dk od 360 mo\xc5\xbenih. S tem se je orkester prvi\xc4\x8d z zlatimi \xc4\x8drkami vpisal v anale svetovnih prvenstev. Leta 1989 ga je na prvenstvo povabil organizator sam. Da si dele\xc5\xbeen tak\xc5\xa1nega povabila je potrebna predhodna potrditev. Na tem prvenstvu se je orkester odlo\xc4\x8dil sodelovati v dveh disciplinah, in sicer v koncertnem delu ter paradnem delu. V koncertnem delu je orkester dosegel 319,5 to\xc4\x8dk in prejel zlato medaljo. V korakanju pa je dosegel 84 to\xc4\x8dk in prav tako prejel zlato medaljo. Tako je orkester postal edini orkester iz Slovenije, ki je prejel dve zlati odli\xc4\x8dji na svetovnem prvenstvu hkrati. Leto 1997 je bilo za orkester zapisalo kot eno najuspe\xc5\xa1nej\xc5\xa1ih. Poleg otvoritve novega glasbenega doma, se mu je izpolnila se \xc5\xbeelja po zlati medalji na svetovnem prvenstvu. S 333 to\xc4\x8dkami je orkester prejeli zlato medaljo s pohvalo. Da dobi\xc5\xa1 poleg zlate medalje se pohvalo, mora\xc5\xa1 dose\xc4\x8di ve\xc4\x8d kot 324 to\xc4\x8dk in to je orkestru uspelo z dirigentom Sre\xc4\x8dkom Kova\xc4\x8di\xc4\x8dem. Vendar pa se orkester pri vseh teh uspehih ni ustavil. Leta 2001 se je ponovno podal na tekmovanje in to v najvi\xc5\xa1jo mo\xc5\xbeno kategorijo, to je koncertno skupino. V tej skupini je lahko nastopilo samo enajst najbolj\xc5\xa1ih svetovnih orkestrov, ki so bili izbrani na osnovi referenc in predhodnih uspehov. Tudi v tej skupini je orkester vrhunsko koncertiral in s svojim programom potrdil visoko kakovost._NEWLINE_Po uspe\xc5\xa1nem nastopu leta 2001 je orkester na osnovi povabila organizatorja v letu 2005 ponovno nastopil v kategoriji petnajstih najbolj\xc5\xa1ih svetovnih orkestrov in prav taka izvedel vrhunski koncert. Tako je Pihalni orkester \xc5\xbeelezarjev Ravne edini orkester iz Slovenije, ki mu je uspelo dvakrat nastopiti v najvi\xc5\xa1ji koncertni kategoriji svetovnega prvenstva, za kar je potrebna velika po\xc5\xbertvovalnost in profesionalna organiziranost sicer amaterskega orkestra. Poleg tekmovanj orkester s svojimi koncerti in paradami navdu\xc5\xa1uje poslu\xc5\xa1alce tako doma kat v tujini. Orkester je prepotoval \xc5\xbee velik del Evrope (ve\xc4\x8dkrat je gostoval v Italiji, \xc5\xa0paniji, Nem\xc4\x8diji, \xc4\x8ceski, Franciji, Angliji, Hrva\xc5\xa1ki in na Nizozemskem). Skozi vse te uspehe orkester dobiva vedno ve\xc4\x8d ponudb, saj ga vabijo v Francijo, Italijo, Avstrijo, \xc5\xa0panijo, Veliko Britanijo, Zdru\xc5\xbeene drzave Amerike ..._NEWLINE_V letu 2003 je orkester sodeloval na veliki evro paradi v italijanskem mestu Gulianova in dosegel absolutno prvo mesto v paradnem programu. Taka je orkester navdu\xc5\xa1il \xc5\xa1tevilno ob\xc4\x8dinstvo in strokovno komisijo in prejel pokal predsednika Italije, ki je bil pokrovitelj festivala._NEWLINE_Od presti\xc5\xbenih nagrad do presti\xc5\xbene budnice. Vsakoletni jutranji ritual, namesto skodelice di\xc5\xa1e\xc4\x8de vro\xc4\x8de kave, a \xc5\xa1e vedno bolj\xc5\xa1a in izvrstna po\xc5\xbeivitev. Govorimp seveda o prvomajski budnici. V Pihalnem orkestru \xc5\xbdelezarjev Ravne \xc5\xbee od samega za\xc4\x8detka poleg koncertov in tekmovanj skrbimo tudi za prisotnost glasbe po ravenskih naseljih in vaseh. \xc5\xbde vrsto let se 1. maja zgodaj zjutraj odpravimo po ustaljenih to\xc4\x8dkah in Raven\xc4\x8danom zaigramo prvomajsko budnico. Povsod nas sprejmejo odprtih rok, kar se ka\xc5\xbee, da Raven\xc4\x8dani resni\xc4\x8dno \xc5\xbdivijo z muziko", kat re\xc4\x8dejo na\xc5\xa1emu orkestru. Pihalni orkester \xc5\xbeelezarjev Ravne \xc5\xbee nekaj let usodno vodi dirigent Sre\xc4\x8dko Kova\xc4\x8di\xc4\x8d, ki prena\xc5\xa1a bogate izku\xc5\xa1nje na \xc4\x8dlane orkestra in s tem orkestru da je smernice za odli\xc4\x8den umetni\xc5\xa1ki razvoj.\n_START_SECTION_\nOdlikovanja in nagrade\n_START_PARAGRAPH_\nLeta 2000 je orkester prejel \xc4\x8dastni znak svobode Republike Slovenije z naslednjo utemeljitvijo:\xc2\xa0\xc2\xbbob stoletnici uspe\xc5\xa1nega in zaslu\xc5\xbenega delovanja na podro\xc4\x8dju ljubiteljske glasbene dejavnosti\xc2\xab.'